Tɩɩsã la d vɩɩmã yẽgre, yaa bãng-mitb sẽn get tɩɩsã yell sula, bãmb n lebg n wa ne tags-kãngã, n na n
wilg tɩ tɩɩsã sõor tara boogr dũni wã zugu, la d sã n ka maan yam n kogl-ba, d kamb la d yagens ka na n wa bãng tɩ kẽer ye. Bala, tɩɩs n zĩnd tɩ tõnd rog n ka mik-b ye. Tõnd rog-n-mik tɩɩsã koglg sulli ya b pipi tigri, la b sẽn maand rõandã 2018 yʋʋmdã. Pipi yʋʋmdã tʋʋmd paka a kʋlens Waogdgo, we-kãgr ning b sẽn boond tɩ Bãngr weoogã pʋga. Tigr paka a kʋlens sigr kiuug rasem 20 raare, zaabr wakat a tãabã sasa. Yaa neb ka tɛk n zĩndi, tɩ tɩɩsã koglg pipi tʋʋmd na n sɩnge. Yaa rasem a tã tõr la tʋʋmdã na n maane, seg-bɛd buud toor-toore, la wekr sõs na n zĩnda a pʋgẽ. Rasem a tã tʋʋm sɩnga sigr kiuugã rasem 20 n na n tɩ sa a rasem 23 yʋʋm 2018 soabã pʋgẽ.
Zaabr wakat a tãab sẽn wa n loog bilfu, tigrã sɩd paka a kʋlense. Bãngr weoog taoor soab a Paskall Roamba rɩka koɛɛg n pʋʋs zama wã ne b waoogo, la a na n wilg Bãngr weoog sɩngr kibare : « m na n pʋʋsa neb nins sẽn yãk yam n na n maan tʋʋmdã, b barka, tɩ bala, b sẽn yãk yam n na n kogl tõnd rog-n-mik tɩɩsã tɩ b sa wã, a yaa yam-yãk-sõngo. Wakatã teoongo, sa-bɛdã la nin-buiidã ne rũmsã manesem yaa bũmb sẽn kʋɩɩsd weoogã, la kʋʋd tɩɩsã. La d sã n na n gese, tʋʋmdã sigindb sẽn yãk Bãngr weoog n na n maan tʋʋm-kãnga wã, a tara võore. Bãngr weoog yaa we-rũmsã gʋʋlgo, la tɩɩs buud toor-toor zĩiga. Bãngr weoog leb n yaa moosã rog-n-mik zĩiga. B yãka Bãngr weoog n bĩng tẽngã yel-soaadɩ. Yal kẽer n be a pʋgẽ mam sẽn ka na n wilg ka ye. Bãngr weoogo, yaa yʋʋm 1932 yʋʋmdã la b yãk yam n na n maan Bãngr weoog Waogdg tẽngã pʋga, n kogl bũmbli wʋsgo. Bãngr weoog tara « egtaar» 262, a yalmã yaa “egtaar 240. Yʋʋm 1936 yʋʋmdã b ra boond-a lame tɩ “Foore kalaas de Baraase”, tɩ bala, yaa “Baraasã” koom la a kongenda. Bilf-bilfã, b wa n boond-a lame tɩ “Baraasweoog”. Yʋʋm-vẽkr rasem a 5 yʋʋm 2005 yʋʋmdã, “minisr” ning sẽn da get weoogã koglg wakat-kãng ne Waogdg “meeri” wã kɩtame tɩ b tek-a a yʋʋrã t’a lebg Bãngr weoogo. Bãngr weoogo, yaa gilg n ges yel-soalem Zĩiga. Yʋʋmd pʋgẽ zamaan-zẽns neb la karen-biis tusk a tɛk wat n get-a”. Bãmb koeesã poore, Burkĩna Faso tɩ-bõeedbã sula lagem-taar taoor soab ya a Abdul Wahaab Yɩlbʋʋdo. Bãmb la tɩɩs la vɩɩm tʋʋmdã sigindb yãk tɩ b yɩ tʋʋmdã ba yãkdga. Bãmb me rɩka koɛɛga:” m pʋʋsda gofneemã bark wʋsgo, ne b sẽn teend tõndã. Tõnd ra bee weoogã pʋg n tʋmdẽ, la ned ka mi tɩ tõnd tʋmda tʋʋmd ye. Tõnd sẽn maan lagem-n-taar sullã tɛka, tʋʋmdã lebga nana. M pʋʋsda neb nins sẽn yãk yam n na n maan tʋʋm-kãnga wã barka. Bala, yaa bũmb sẽn na n kɩte, tõnd rog-n-mik tɩɩsã lebg n vɩɩmde. Wẽnd na yãag-ba, b tʋʋmdã pʋgẽ”. A Abdul Wahaab Yɩlbʋʋd koeesã poore, tʋʋmdã sigindb taoor soaba, a Adama Dulkom rɩka koɛɛga:” tʋʋl-nif kiuug yʋʋm 2017 yʋʋmdã bãngdbã maana vaeesgo, n yiis sebre. B wilgame tɩ yaa tɩɩs buud toor-toor bãmb 60065 n be dũni wã pʋgẽ. Tɩɩsã yaa bũmb sẽn sõngd ãdem bil buud fãa a vɩɩmã pʋgẽ. Tɩɩg sõngda ninsaal tɩp tɩɩmã yãkre, pagb seglgo, ligdi, rɩ-rɩtem wɛɛngẽ la yal a taab d sẽn ka tõe n sõd n sa ye. Tɩɩg yaa bũmb sẽn tar vɩɩm buudã fãa ba la a ma, bala, yaa yẽ n kõt-d pemsem tɩ sakd vʋʋsem. Pa segd tɩ tõnd bas tɩɩsã tɩ b ki ye, tõnd me segd n kogl-b lame tɩ b naf tõndo, la beoog rãmba, tɩ b wa bãng tɩ neb n zĩnd n tʋm tɩɩsã koglg tʋʋmde”. “Mise” Adama Dulkom koeesã poore, “minisr” ning sẽn get weoogã la a zabd ne wakatã teoongo, tɩ b boond tɩ “sãasmãkilmatikã” a Batio Basɩɩr rɩka koɛɛga, n wilg gofneemã sẽn maod yʋʋmd fãa, n na n kogl weoogã la tɩɩsã. A wilgame tɩ yʋʋmd fãa pʋgẽ yaa tɩɩs tusk a tɛk la gofneem senda, sẽn na n yɩl n kogl weoogã, la tẽn-gãongã, la a boog tẽn-gãongã kʋɩɩse. La baasg fãa weoogã la tɩɩsã ket n data neb tɩ b sõng tɩ d kogl-a. Rẽnd neb nins sẽn yãk yam n na n maan tʋʋm-kãnga wã, b yamã yaa sõma. A ka tõe n pẽg-b n sa ye. “Minisrã” koees poore, b yõka “foto de fami”. Tʋʋmdã sigindb rɩka gʋnga, n kõ “minisr” Batio Basɩɩr tɩ b sele. Gʋngã, yaa sẽn n na n yɩ bãnde, n wilg tʋʋmdã pipi yʋʋmdã sɩngre. “Minisrã” sẽn wa n sel gʋngã n sa, kiba-kɩtbã rɩka b “miskoro” rãmbã n tees-ba, tɩ b na n kõ koeese. B koeesã la woto:” yãmb sẽn ne tõnd waoongã ka rũnda wã, wilgda gofneem kẽes-m-menga. Bũmb ning fãa tʋʋmdã signdb sẽn wa n data, tõnd na n yãag-b lame, yʋʋmd sẽn wat me d na n yãag-b lame, tɩ b yam-yãkrã kẽng taoore. Tõnd pẽgd-b-la wʋsgo, bala, tɩɩsã koglg yaa bũmb sẽn ya sõma, la segde”.
Tʋʋmdã siglg taoor soab a Adama Dulkom le rɩka koɛɛga:” tõnd sẽn dat tɩ b kogl tɩɩsã yaa bũmb sẽn segde. Bala, tɩɩsã tara menego, d sã n ka kogl-ba, d kamb ka na n wa bãng tɩɩs kẽer ye. Tõnd meng tõeeme n ka bãng tɩɩs kẽer sẽn da be pĩnd ye. Bala, tɩɩsã ⱳʋsg menemame, yaa rẽ tɩ tõnd boond nin-buiidã tɩ b wa tɩ d kogl tɩɩsã tɩ b ra menem zãng ye”. Tɩɩgã selb poore, zãma wã paama koom n yũ la b pʋʋs taaba. Tigrã ket n kẽngda taoore, n na n ta kiuugã rasem 23 raare. Sãamb yii tõnd tẽn-yagse, la zamaan-zẽns n wa naag tigrã pʋgẽ, ne tɩ-bõeedba, la tɩ-sendba, tɩ-bi-koaasdba… B sʋkã Bene, yaa waoor tẽng b sẽn yãk rõanda yʋʋmdã n na n maan b tʋʋmdã pipi sɩngr waoor ba.
Wẽnd na yãag-ba, b yam yãkrã pʋgẽ.
Pẽgdwẽnde Erik Zĩnaaba
Lancement du salon international de l’arbre (SIA) 2018 au parc Urbain Bangr weoogo
L’arbre c’est la vie, telle est la vision des organisateurs du salon international de l’arbre.
La cérémonie officielle du lancement s’est tenue le mercredi 20 Juin 2018 dans le parc urbain Bangr weoogo, considéré comme le poumon-vert du capital burkinabè, sous la présidence du ministre en charge de l’économie verte, Nestor Batio Bassière, de plusieurs autorités et aussi des acteurs de la protection de l’environnement. L’activité qui se tiendra du 20 au 23 Juin 2018 est placée sous le thème « Multi-usages de l’arbre : efficience et durabilité » et connaitra plusieurs ateliers et aussi des panels pour parler de la protection de l’arbre.
Le lancement de ce salon a débuté aux environs de 15 heures par le mot de bienvenue de Monsieur Pascal Roamba, Directeur du parc urbain Bangr Weoogo qui a fait la présentation de l’historique du parc bangr weoogo, ce parc qui a vu le jour en 1932. Pour Abdoul Wahab ILBOUDO, au nom des jardiniers du Burkina, il a parlé de lutte contre la sécheresse et a évoqué la lutte contre la désertification et pour lui, l’arbre reste l’arme de premier plan en réponse à cette désertification. Après l’allocution de Monsieur Abdoul Wahab ILBOUDO, le responsable de l’organisation de ladite activité, Monsieur Lazare DOULCOUM dans son allocution a souligné qu’en Avril 2018, les spécialistes ont fait des recherches et ils ont fait sortir un document dans lequel ils montrent que l’arbre aide l’être humain dans sa vie courante : on peut noter la pharmacopée, la cuisine, l’alimentation et autres. L’arbre retient la vie car c’est par l’arbre que nous arrivons à avoir de l’air, donc nous ne devons pas laisser les arbres faire face à des menaces. « L’arbre, on ne le dira jamais assez, reste de par le bois, la principale source d’énergie des ménages dans les pays sahéliens. Il contribue également, à travers ses produits ligneux et non ligneux, à la médecine et à la sécurité alimentaire », a indiqué Nestor Batio Bassière, ministre en charge de la protection de l’environnement. Après l’allocution du ministre de la protection de l’environnement, une séance de photo de famille a été faite et le ministre Batio Bassière a procédé à la mise sous terre d’une plante qui sera un souvenir pour la première édition du Salon international d l’arbre (SIA). Dans un interview accordé à la presse, le Ministre a affirmé le soutien du gouvernement à cette activité, car elle va participer au développement de l’écosystème, source de vie de l’humanité, de ce fait le gouvernement reste favorable pour soutenir le SIA « véritable levier de promotion d’une économie verte, basée sur la valorisation de l’arbre et de ses produits dérivés. Le salon international de l’arbre est une tribune de sensibilisation sur la contribution de l’arbre à la survie de l’humanité et sur la nécessité de mener des actions de protection et de restauration des espèces forestières en voie de disparition », a expliqué Lazare Doulkoun, Président du Mouvement écologique du Burkina, principal initiateur du salon.
Pengdouendé Eric ZINAABA
mos_Latn mos_Latn mos_Latn mos_Latn mos_Latn mos_Latn fra_Latn fra_Latn fra_Latn fra_Latn lug_Latn